**Innokenty Mikhaylovich Smoktunovsky** (en ruso: *Иннокентий Михайлович Смоктуновский*) nado co apelido *Smoktunovich* en Tatyanovska o 28 de marzo de 1925 e finado en Moscova o 3 de agosto de 1994, foi un actor soviético, aclamado como o "rei dos actores soviéticos". Foi nomeado Artista do Pobo da URSS en 1974 e Heroe do Traballo Socialista en 1990.

Traxectoria
-----------

### Primeiros anos

Smoktunovskii (esquerda) co seu irmán Vladimir e a súa tía en 1930
Smoktunovskii naceu nunha vila de Siberia nunha familia de campesiños de orixe belarusa. Rumoreouse que proviña dunha familia polaca, mesmo nobre, mais o propio actor desaprobou esas teoría afirmando que a súa familia era belarusa e non nobre. Serviu no exército soviético durante a segunda guerra mundial. En 1946, uniuse a unha compañía de teatro en Krasnoyarsk, e despois marchou a Moscova. En 1957, foi convidado por Georgy Tovstonogov para unirse ao teatro Bolshoi de Leningrado, onde abraiou o público coa súa dramática interpretación do príncipe en *O idiota*, de Dostoyevski. Un dos seus mellores papeis foi o protagonista de *Tsar Fyodor Ioannovich* de Aleksey Konstantinovich Tolstoy (Teatro Maly, 1973).

### Carreira

Smoktunovskii como Hamlet con Anastasiya Vertinskaya nun selo soviético de 1966
A súa carreira no cinema foi lanzada polo filme de Mikhail Romm *Девять дней одного года* (1962). En 1964, foi escollido para o papel de Hamlet na versión cinematográfica de Grigori Kozintsev da obra de Shakespeare, que recibiu eloxios de Laurence Olivier ademais do premio Lenin. Moitos críticos ingleses mesmo consideran o *Hamlet* de Smoktunovskii por riba do de Olivier, nun momento no que o de Olivier se consideraba o definitivo. Smoktunovskii creou un retrato integral heroico, que mesturaba o que anteriormente parecía incompatible, a simplicidade masculina e a aristocracia exquisita, bondade e sarcasmo cáustico, unha mentalidade burlona e o autosacrificio.

Smoktunovskii fíxose máis célebre para o gran público como Yuri Detochkin na sátira de detectives de Eldar Ryazanov *Beregis Avtomobilya* (1966), que revelou os importantes dotes cómicos do actor. Máis adiante, interpretou a Petr Ilich Chaikovskii no filme *Chaikovskii* (1969), a Dyadya Vanya na versión de Andrei Konchalovsky da obra de 1970, o narrador de *Zerkalo* de Andrei Tarkovsky, o home vello en *On Thursday and Never Again* (1977), de Anatoly Efros e a Salieri na miniserie *Маленькие трагедии* (1979) de Mikhail Schweitzer baseada nas obras de Aleksandr Pushkin.

En 1990, Smoktunovskii gañou o premio Nika na categoría de mellor actor. Faleceu o mércores 3 de agosto de 1994 nun sanatorio, aos 69 anos.

Epónimos
--------

O planetoide 4926 Smoktunovskij foi bautizado na súa honra.

Notas
-----

1. 1 2  Dubrovsky, V. Ya. (2002) *Иннокентий Смоктуновский. Жизнь и роли*. B. M. Poyurovsky (ed.), Moscow: Iskusstvo. ISBN 5-210-01434-7.
2. ↑  Герой Социалистического Труда Смоктуновский Иннокентий Михайлович :: Герои страны. Warheroes.ru. Consultado o 10 de maio de 2016.
3. ↑  "I. Smoktunovsky, Russian Actor, 69". *The New York Times*. 4 de agosto de 1994. ISSN 0362-4331. Consultado o 1 de febreiro de 2016.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Innokentii Smoktunovskii Modificar a ligazón no Wikidata*** |

### Ligazóns externas

* Biografía de Smoktunovskii en *The New York Times*
* Biography of Innokenti Smoktunovsky

* Portal:Rusia
* Portal:Cine

|  |  |
| --- | --- |
| Control de autoridades | 
* Wd: Q380250
* WorldCat
* VIAF: 79173923
* AlloCiné: 658992
* BNF: 140440831
* BRE: 3839965
* DeutscheBio: 119033739
* Europeana: ID
* FAST: 64934
* GND: 119033739
* IMDb: nm0810550
* ISNI: 0000000117719693
* LCCN: n80158149
* MusicBrainz: ID
* NKC: jn20000701664
* NTA: 088000478
* OL: OL6458202A
* Rotten Tomatoes: innokenty\_smoktunovsky
* SUDOC: 074293826
* TMDb: 1119000

 |